text: "وكانوا يواظبون على تعليم الرسل والمشاركة وكسر الخبز والصلوات"
text: #000006
text: عيلة مار شربل بترحّب بالجميع وخصوصاً الحاضرين معنا لأول مرّة. متل كل ليلة جمعة منلتقا بهالمكان المقدّس عند القديس شربل تننتلي من محبة الله، نتعمّق بكلمتو ونتناول جسدو تننما ونتحوّل من تراب لنور، ومننطلق بالعالم نشعّ من نور الرّب.
text: #000007
text: نحنا بأسبوع بشارة زكريا. والأحد القادم، أحد بشارة العدرا. منطلب من الرّب نعمة الطاعة والتواضع تنكون طيّعين لمشيئتو ونتحلّى بتواضع مريم ونقول "نعم" لمشروع الملكوت تنحققوا بحياتنا من هالأرض.
text: #000008
text: منقدّم هالقدّاس على نيّة السلام بلبنان والشرق، تتكون المحبة هي لغتنا المتداولة الوحيدة للي منستمدّا ومنتعلّما من الصليب. منذكّر إنّو الكهنة ناطرين بكراسي الإعتراف كل واحد منّا تينقّي قلبو وينطلق إنطلاقة جديدة بثبات ومثابرة.
text: #000009
text: سلّة النوايا على درج المذبح لنوضع كل نوايانا بكل رجا.
text: #000010
text: قدّاس مبارك للجميع.
text: #000011
text: نية العالم والوطن:
  "وأنا أكون لهم إلهاً وهم يكونون لي شعباً".
  يا رب منصلّي على نيّة المسيحيين بلبنان والعالم، عاملنا برحمتك، وجّهنا بالحكمة لتكون أعمالنا عم تطبع هويتنا المسيحيّة، تنتغيّر، تنقبلك إله لإلنا بالقول بالفعل، نقبل تعاليمك، نقبل نكون شعب للإلك، نفكّر، نحكي، ونتصرّف بَنفَس الإنجيل دائماً ووين مكان.
  بشفاعة العدرا مريم ومار شربل منسألك يا رب.
text: #000012
text: "لكني أعرفه وأحفظ كلمته"
  يا رب أعطينا نكون متل إبنك يسوع، ملّينا من التواضع لنحفظ كلمتك والتسليم لنوثق بمشيئتك. يا رب، ساعدنا ليكون عنّا محبّة كافية تخترق الحواجز اللي بتبعدنا عن بعض، أعطينا القوة لنتخلّى عن الأشياء اللي معلقين فيا تنقدر نتّحد فيك.
  بشفاعة مار شربل منسألك يا رب.
text: #000013
text: نيّة المكرّسين وعيلة مار شربل:
  منصلّي يا رب، على نيّة المكرّسين والمكرّسات لخدمة مذابحك بالعالم. منخصّ بالذكر الرهبنة اللبنانية المارونية. ثبّت أساساتها وزيدها إيمان تثمر هلّق وبكل وقت قدّيسين وقدّيسات على صورتك وعلى خطى إبنك يسوع يمجدوا إسمك ويضوّوا كالنيرات.
  ومنصلّي على نيّة الجماعات الكنسيّة خاصة عيلة مار شربل. باركنا يا رب رجّع قناديلنا نقيّة وشفّافة، نعيش هلّق وبكل وقت فرح تجسّد الكلمة.
  بشفاعة العدرا مريم منسألك يا رب.
text: #000014
text: يا ربّ منقدّملك كل مريض ومتألم بالجسد أو بالنفس، وخاصة أصحاب الأمراض المستعصية. منسألك تساعدهم وسط آلامهم تيختبروا حضورك أكتر وتحطّ بحياتهم أشخاص تخدمهم وتساندهم. مناخد لحظات صمت منذكر فيها أسامي مرضانا ...
  امنحهم الرجاء والقوّة والشفاء اللي هنّي بحاجة إلو.
  بشفاعة العدرا مريم ومار شربل منسألك يا رب.
text: #000016
text: "إن حفظ أحد كلمتي فلن يشاهد الموت أبداً"
  منوضع يا ربّ أمام رحمتك نفوس أمواتنا وخاصة نفوس ضحايا الحروب وأعمال العنف.. والأنفس المطهرية والمنقطعة.
  مناخد لحظات صمت منذكر فيها أسامي أمواتنا ...
  حقق رجاؤن باللقاء فيك والحياة الأبدية معك.
  بشفاعة العدرا مريم والقديس شربل منسألك يا رب.
text: #000017
text: بهالزمن المبارك زمن البشارات منشكرك يا ربّ على مشروعك الخلاصي إلنا ومنشكرك على زكريا وإليصابات يللي بيعلمونا نعرف ننتظر كلّ شي منك بصبر كبير، ونوثق بأحكامك وكرمك يللي بيفوق توقعاتنا ..
text: #000018
text: منشكرك يا بينا على مسيرة القداسة اللي اخترتنا انّو نمشيا صوبك؛ مسيرتنا ما بتخلص إلا ما نبلغ قلبك الأبوي اللي خرجنا منو. منشكرك لأنك عم تدوّقْنا طعمة الحياة الحقيقيّة معك بالملكوت نحنا وبعدنا بقلب العالم.
text: #000019
text: منشكرك يا روح القدس اللي حوّلت الخبز والخمر لجسد ودم يسوع لأنّك بالفعل ذاتو عم تحوّلنا من تراب لَ نور
text: #000021
text: قدّرَنا يا رب أنو نشتغل بأمانة بكلّ هالهدايا ونكون مسؤولين عن خلاص نفوسنا وخدامَك لخلاص العالم مِن حولنا حتى يتمجد إسمك القدوس أيها الآب والإبن والروح القدس هلق وللأبد آمين
text: #000022
text: القديس لوقا عم ينقل شهادته. هوّ اللي صار شاهد وخادم لهالكلمة. تتلمذ، والتلميذ ما بيضلّ تلميذ يتحول لشاهد ويبشّر بالكلمة ويساهم ببناء ملكوت الله.
text: #000026
text: يا ربّ افتح قلوبنا لالهامات الروح القدس تنتتلمذ إلك بكلّ جديّة ونسعى لنلتقي فيك. وتكبر رغبتنا لنقل البشارة لكل اللي منلتقي فيهم.
text: #000027
text: منصللي هالبيت الأوّل من المسبحة على نيّة كلّ الحاملين رسالة بهالعالم. كلّ المرسلين، رهبان، راهبات، كهنة وعلمانيين... الحصاد كثير والفعلة قليلون. فيا ربّ أرسل فعلة لحصادك. آمين.
text: #000028
text: 2- كان في أيّام هيرودس كاهن اسمه زكريا وامرأته اسمها اليصابات وكانا بارّين كلاهما أمام الله وسائرين بجميع وصاياه وببرّ الرّب بدون لوم. ولم يكن لهما ولد.
text: #000029
text: يعني كانوا عايشين اتنينهم بالرجا. عم يعملوا اللي عليهم بكلّ أمانة ووفق إرادة الله، ووصاياه. كانوا أرض طيّبة وربنا بيفتش على الأرض الطيبة ليحلّ فيها.
text: #000031
text: يا ربّ، علّمنا كيف نكون أرض طيبة ننطر خيراتك ونِعَمَك برجاء وإيمان ما بيتزعزعوا.
text: #000032
text: منصلّي هالبيت الثاني من المسبحة على نيّة كلّ عيالنا وخاصة العيل المنتظرة نعمة طفل من قلبك يا ربّ. اعطي هالعيل يا ربّ نعمة الإيمان الكبير بانّك جايي وما بتخذل أبداً مُحبّيك. آمين.
text: #000033
text: 3 - "وفيما كان يكهن في ترتيب خدمته أمام الله بلغته نوبة وضع البخور فدخل هيكل الرّب وكان كلّ جماعة الشعب يصلّلي خارجاً فتراءى لزكريا ملاك الرّب واقفاً عن يمين مذبح البخور".
text: #000034
text: الوقت وقت مقدّس، وقت صلاة وخدمة، مش بس زكريا عم بيصللي، الشعب كلّه عم بيصلّلي. وهالبشارة مش بس لزكريا، هيّ لكلّ الشعب.
text: #000035
text: يا رب أنت دايمًا بتاخد المبادرة، بتتدَخّل بحياتنا، وانتَ وحدك بتعرف امتين وكيف، لكن انتَ دايمًا بتوفي بوعودك.
text: #000036
text: قوّينا يا ربّ لنعرف ننطر بصعوبات حياتنا، ونضل مواظبين على الصلاة بدون ملل.
text: #000037
text: منصللي هالبيت من المسبحة على نيّة كلّ المرضى وكلّ المتألمين. أعطيهم يا ربّ القوّة ونعمة الرجاء والإيمان الكبير ونعمة الانتظار بأنّه خلاصهم أكيد وانت جايي. آمين.
text: #000038
text: 4 - فقال له الملاك : لا تخف يا زكريا، فانّ صلاتك قد سُمعت
text: #000039
text: فأجاب الملاك: أنا هو جبرائيل الواقف أمام الله... فلتكن منذ الآن صامتاً لأنّك لم تؤمن بكلماتي التي تتم في أوانها.
text: #000041
text: ليش إيمان زكريا خذله. نظر لنفسه ولزوجته العجوز وقال: مش ممكن نحنا صرنا طاعنين بالسن... نسي انه الرّب هوَ إله المستحيل.
text: #000042
text: فلتصمت! أعطاه الرّب نعمة الصمت مش قصاص بل دعوة للإصغاء والتأمل ليعرف شو بيريد الرّب وعلامة للشعب الناطر. أعطاه "حنان الله".
text: #000043
text: فلنفرح إلهنا إله المستحيل. فلتؤمن هوِّ رح يحوّل كلّ عقم لخصب وكلّ كآبة لفرح وهوِّ وحده بيعرف الوقت...
text: #000045
text: منصللي هالبيت الرابع من المسبحة على نيّة كلّ الخطأة وكلّ اللي فقدوا إيمانهم بالرّب. ازرع يا ربّ بالعالم الرجا والفرح بدل الكآبة، والسلام بدل الحرب. آمين.
text: #000046
text: مشروع الرّب بدّو يتم وما حدا بيقدر يوقف بوجّو.
text: #000048
text: مشروع الله أكبر من الإنسان. أحياناً ما منفهم. بس إذا كان عنّا إيمان منقدر نسمع الملاك عم بيقلنا "لا تخافوا صلاتكم قد سمعت". وإذا عنا إيمان منعرف ننطر على قد ما نطرت اليصابات. عاشت بارة وخدمت الرّب بأمانة وضلت متمسكة بالإيمان والرجاء والمحبّة ونالت النعمة من عند الرّب.
text: #000049